“จตุพร” นำทีม “ม็อบไทยไม่ทน” ตั้งเวทีปราศรัยหน้าทำเนียบ
"จตุพร" นำทีม "ม็อบไทยไม่ทน" ตั้งเวทีปราศรัยหน้าทำเนียบ คาดยุติชุมนุม 4 ทุ่มคืนนี้ “จตุพร” ย้ำ “ประยุทธ์” อยู่ไม่เกิน 3 เดือน เหตุบริหารมเหลวทุกด้าน
"จตุพร" นำทีม "ม็อบไทยไม่ทน" ตั้งเวทีปราศรัยหน้าทำเนียบ คาดยุติชุมนุม 4 ทุ่มคืนนี้ ย้ำ “ประยุทธ์” อยู่ไม่เกิน 3 เดือน เหตุบริหารมเหลวทุกด้าน
27 มิ.ย. 2564

ผู้สื่อข่าวรายงานว่า วันนี้(26 มิ.ย.64) บรรยากาศการชุมนุมของกลุ่มไทยไม่ทนสามัคคีประชาชนเพื่อประเทศไทย ที่นำโดยนายจตุพร พรหมพันธุ์ ได้นัดรวมตัวบริเวณสะพานผ่านฟ้าลีลาศ โดยบรรดาแกนนำและประชาชนได้ทยอยเดินทางมารวมตัวกันแล้วก่อนจะถึงเวลานัดหมายในเวลา16.00 น.
จากนั้นเมื่อเวลา 18.15 น. กลุ่มประชาชนคนไทย (ปท.) นำโดยนายนิติธร ล้ำเหลือ หรือทนายนกเขา ได้เคลื่อนรถเครื่องขยายเสียงออกจากบริเวณด้านข้างศาลกรมหลวงชุมพรเขตอุดมศักดิ์ แยกพาณิชยการ เชิงสะพานชมัยมรุเชฐ  ด้วยความสงบเรียบร้อยในเวลาประมาณ 18.30 น.ได้เดินขบวนออกจากบริเวณสะพานผ่านฟ้าฯ ไปยังทำเนียบรัฐบาล
โดยล่าสุดนายจตุพร พรหมพันธุ์ ได้เดินทางถึงทำเนียบรัฐบาล เมื่อเวลาประมาณ 19.11 น. โดยให้กลุ่มผู้ชุมนุมนั่งพัก ก่อนจะเริ่มปราศรัยต่อไป โดยนำรถเครื่องเสียงจอดขวางอยู่บริเวณตรงข้าม รร.ราชวินิตรมัธยมฝั่งทำเนียบรัฐบาล โดยคาดว่าจะยุติการชุมนุมในเวลาประมาณ 21.00-22.00 น.
ขณะที่บริเวณหน้าศาลกรมหลวงชุมพรเขตอุดมศักดิ์ แยกพาณิชยการ เจ้าหน้าที่ตำรวจยังตรึงกำลังสองแถว พร้อมรั้วลวดหนามหีบเพลง ห่างจากเวทีปราศรัยประมาณ 50 เมตร
ด้านนายจตุพร เชื่อว่า พล.อ.ประยุทธ์ จันทร์โอชา จะอยู่ไม่เกิน 3 เดือน จากปัจจัยทั้งภายในและภายนอก เนื่องจากพล.อ.ประยุทธ์ ล้มเหลวทุกด้าน ไม่สามารถแก้ปัญหาได้ โดยจะไปตั้งเวทีในบริเวณจุดเดียวกับกลุ่มแกนนำกลุ่มประชาชนคนไทย (ปท.) ซึ่งได้มีการประสานกันไว้เรียบร้อยแล้ว